Leerder (16) in klaskamer doodgesteek | Maroela Media
Leerder (16) in klaskamer doodgesteek
Die departement van onderwys in die Oos-Kaap het 'n span veiligheidskundiges na 'n skool in Qumbu gestuur nadat 'n leerder verlede week by dié skool met 'n skerp voorwerp doodgesteek is.
Mali Mtima, woordvoerder van die departement, het gesê 'n 16-jarige leerder aan die Shawbury Secondary School in Qumbu, sowat 60 km noord van Mthatha, is Vrydag dood nadat hy in 'n klaskamer met 'n skerp voorwerp gesteek is.
Nooddienste is na die skool ontbied en die leerder is na 'n plaaslike gesondheidsentrum gehaas. Hy is egter by sy aankoms dood verklaar.
Dit is die tweede sterfte van 'n leerder wat onlangs in die munisipaliteitsdistrik OR Tambo Inland aangemeld is, het Fundile Gade, LUR vir onderwys in die Oos-Kaap, gesê.
"'n Distrikspan is na die skool en gebied gestuur om saam met alle belanghebbendes te werk as deel van die bekamping van misdaad en geweld, asook om die saamneem van wapens skool toe te ontmoedig."
Pa, aanstaande skoonseun in hof oor moord op plaas
Op 16 jaar alreeds n moordenaar?
Ongelooflik dat so iets in 'n klaskamer kan gebeur…waarom sou mede leerders nie tussenbeide getree het nie?As ouer gasn jou kind vir die dag na 'n skool vir opleiding…en word vermoor.Dit is so onaanvaarbaar.
Ek het glad nie foto's op enige van die berigte nie, het altyd gekry, maar die laaste 2 dae glad nie. Het al probeer om weer Maroela Media aftelaai, maar dit verande niks.
Wapen skool toe vat te ontmoedig? Dis onwettig!
Julle het nie die vaagste benul wat by hierdie skole aangaan nie. Miskien moet 'n MM joernalis net so 'n bietjie 'n draai maak gedurende skooltyd by skole in die ou Transkei – area. Moet net nie voor 10 in die oggend of na 12 smiddae daar aankom nie (geen onderwysers). Kom kyk hoe dwaal kinders rond op skoolgronde sonder enige onderwysers in sig. Baie gaan net skool toe omdat hulle daar kos kry.